喻時 (嘉靖進士)

喻时（），字中甫，号吴皋、九山，河南汝寧府光州（今光山县）籍江西丰城县人。明朝官員。

 生平 
嘉靖十年（1531年）辛卯科河南鄉試第六名舉人，嘉靖十七年（1538年）戊戌科進士。授吴江知縣，二十一年十一月擢浙江道试御史，歴按山西、四川，三十四年十二月升官应天府府丞，三十八年二月升南京太仆寺卿，五月迁右佥都御史、巡抚保定，十二月改南京右佥都御史、提督操江。四十年閏五月进右副都御史、总督漕运巡抚凤阳，十二月改任总督陕西三边军务，次年七月到任。四十二年四月升南京兵部右侍郎、总督河道，五月改兵部右侍郎、协理京营戎政，十一月調改南京兵部。隆庆四年（1570年）八月起復南京户部右侍郎兼提督粮储，隆庆五年（1571年）正月二十九日卒，年六十五，賜祭葬《明史》（卷210）：明年秋，嵩入内阁。吏科都给事中沈良才、 御史喻时等交章劾嵩。逾月，山西巡按童汉臣章上。又逾月，晔与同官陈垲、御史 陈绍等章亦上。大指皆论嵩奸贪，而晔疏并及嵩子世蕃，语尤剀切，帝皆不省。嵩憾甚，未有以中也。久之，为山东佥事，给由入都，道病后期，嵩遂夺其官。晔在 台，尝劾罢方面官三十九人，直声甚著。比归，环堵萧然，数年卒。 伊敏生，上元人。郑芸、陈策，俱莆田人。敏生官至山东参政。策，台州知府。 芸，终御史。 沈良才，泰州人。起家庶吉士，历官至兵部侍郎。三十六年大计自陈，已调南 京矣，嵩附批南京科道拾遗疏中，落其职。 喻时，光山人。官至南京兵部侍郎。「喻時，字中甫。早孤嗜學，戊戌舉進士。初令吳江，能蠧除獘，政清民和。擢御史，奏時宰諸不法事，上心動，得勿究。歴按山西、四川，風裁凜凜。遷應天丞，南京太僕卿，轉都御史，廵撫真定，改提督操江，晉副都御史，總理漕運，擒大盜，奏減故部稅額，以活饑民。尋縂督三邊，會吉能入宼，合三鎮兵擊破之，賜金綺。入爲兵部右侍郎，恊理戎政。改南京兵部，告歸，復補南京戶部。卒，賜祭葬如禮。嘗著《天人啚考》，計曰：十二辰各有啚，用株墨筆，分識善惡，以自省察。葢心學之嚴如此。」，（順治）《光州志》卷之九。

 著作 
著作有《吴皋先生文集》、《海上老人别集》。
 巴縣羅漢寺吳皋過灘舟夜重慶三詩碑 
 過灘：高江硉兀接昆侖，急舸搖颺斷夢魂。風亂驚廻奇相宅，煙寒愁入太陰門。過灘欲與蛟龍鬬，聽櫓渾如霹靂喧。繡斧不緣綸命肅，只攜藥裹臥山園。
 舟夜：拂夜凌風泛木蘭，迢迢水國傍雲湍。南林晻曖驚驅雀，北塢依微羡集鸞。明月江懸千里浄，灋星天遠四時寒。衣裳虛佩銀章小，長嘯一聲天地寬。
 重慶：一片石頭二水環，天墉城闕破愁顏。逐家嵐氣生衣上，隔市江光入座間。鶯羽晴歌明月峽，榿林春點縉雲山。玉珍未必能勝此，收拾清朝擬重關。

 家族 
曾祖父喻克恭；祖父喻孟烈；父親喻宣，監生。母夏氏；前母李氏。慈侍下。兄喻止。

参考文献

Category:嘉靖十年辛卯科河南鄉試舉人
Category:明朝吳江縣知縣
Category:明朝浙江道監察御史
Category:明朝應天府府丞
Category:明朝南京太仆寺卿
Category:明朝提督操江御史
Category:南京右佥都御史
Category:明朝兵部右侍郎
Category:南京兵部侍郎
Category:南京戶部侍郎
Category:明朝保定巡抚
Category:明朝陝甘總督
Category:明朝漕運總督
Category:光山人
S